Il-mexxej tal-partit tal-lemin estrem Olandiż, Geert Wilders, mistenni li jikseb suċċess fl-elezzjonijiet għall-Parlament Ewropew. L-aħħar stħarriġ tal-opinjoni pubblika jurih li jinsab fit-tielet post tal-popolarità minkejja – jew minħabba – l-kritika qawwija li laqqat meta għamel sejħa biex ikun hemm inqas Morokkin f’pajjiżu. Il-pożizzjoni tal-partit tiegħu kontra l-immigrazzjoni qed tappella lil ħafna minħabba l-miżuri ta’ awsterità li ħa l-gvern Olandiż li ħafna jqisu li hija frott il-pressjoni rminn Brussels. Wilders, li għandu 50 sena, għandu fuq rasu sentenza tal-mewt mill-Al Qaeda minħabba l-kummenti disġreġġattivi tiegħu kontra l-Iżlam. Il-pożizzjoni tiegħu tixbaħ ħafna dik anti-UE tal-partit UKIP fl-Ingilterra, li jinsab fl-ewwel post tal-isħtarriġ tal-fehma pubblika għall-parlament ewropew. Kieku kellha ssir elezzjoni ġenerali fl-Ingilterra issa, il-UKIP jispiċċa t-tielet. Wilders u Marine Le Pen tal-Front Nazzjonali ta’ Franza qalu li se jiffurmaw grupp parlamentari ġdid kemm-il darba jiksbu siġġijiet fil-parlament ewropew. Meta nieda l-alleanza ma’ Le Pen, Wilders qal li “llum huwa l-bidu tal-liberazzjoni tal-Ewropa mill-mostru ta’ Brussels”. Il-kap tal-UKIP, Nigel Farag irrifjuta li jagħmel allejanza ma’ Le Pen.